CELEX: 32009R0904
Language: sk
Date: 2009-09-28 00:00:00
Title: Nariadenie Komisie (ES) č. 904/2009 z  28. septembra 2009 o povolení kyseliny guanidinooctovej ako kŕmnej doplnkovej látky pre kurčatá na výkrm (Text s významom pre EHP)

29.9.2009   
            
            
               SK
            
            
               Úradný vestník Európskej únie
            
            
               L 256/28
            
         
      NARIADENIE KOMISIE (ES) č. 904/2009
   z 28. septembra 2009
   o povolení kyseliny guanidinooctovej ako kŕmnej doplnkovej látky pre kurčatá na výkrm
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udelenia takéhoto povolenia.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k tomuto nariadeniu. K tejto žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia kyseliny guanidinooctovej (č. CAS 352-97-6) ako kŕmnej doplnkovej látky pre kurčatá na výkrm, ktorá má byť zaradená do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“.
            
         
               (4)
            
            
               Zo stanoviska Európskeho úradu pre bezpečnosť potravín (ďalej len „úrad“) z 3. marca 2009 (2) vyplýva, že kyselina guanidinooctová (č. CAS 352-97-6) nemá nepriaznivé účinky na zdravie zvierat, ľudí, ani na životné prostredie. Úrad sa nedomnieva, že sú potrebné osobitné požiadavky na monitorovanie po uvedení na trh. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (5)
            
            
               Z posúdenia uvedeného prípravku vyplýva, že podmienky na udelenie povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. septembra 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 268, 18.10.2003, s. 29.
   
      (2)  The EFSA Journal (2009) 988, s. 1.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva s obsahom vlhkosti 12 %
               
            
                  
                     Kategória výživných doplnkových látok. Funkčná skupina: aminokyseliny, ich soli a analógy
                  
               
            
                  3c3.7.2
               
               
                  —
               
               
                  kyselina guanidinooctová
               
               
                  
                               
                           
                           
                              Zloženie doplnkovej látky:
                              kyselina guanidinooctová s čistotou najmenej 98 % (v sušine)
                           
                        
                               
                           
                           
                              Charakteristika účinnej látky:
                              kyselina guanidinooctová č. CAS 352-97-6 (C3H7N3O2) produkovaný chemickou syntézou s:
                              
                                           
                                       
                                       
                                          ≤ 0,5 % dikyánamid
                                       
                                    
                                           
                                       
                                       
                                          ≤ 0,03 % kyánamid
                                       
                                    
                        
                               
                           
                           
                              Analytická metóda (1):
                              jónová chromatografia (IC) s UV detekciou (λ = 200 nm)
                           
                        
               
                  kurčatá na výkrm
               
               
                  —
               
               
                  600
               
               
                  600
               
               
                  Uvádza sa obsah vlhkosti.
                  Doplnková látka sa vo forme premixu pridáva do krmiva.
               
               
                  19. októbra 2019
               
            
         (1)  Podrobné informácie o analytických metódach sú k dispozícii na tejto webovej stránke referenčného laboratória Spoločenstva: www.irmm.jrc.be/crl-feed-additives